141. löggjafarþing 2012–2013.

Þingskjal 1023 — 601. mál.

Fyrirspurn

til fjármála- og efnahagsráðherra um þróun ríkisútgjalda árin 1991–2011.

Frá Einari K. Guðfinnssyni.

1.	Hver hefur skipting ríkisútgjalda A-hluta ríkissjóðs í fjárlögum eftir málaflokkum árin 1991–2011 verið, annars vegar á verðlagi hvers árs og hins vegar á verðlagi 2013? Svar óskast sundurliðað eftir eftirtöldum málaflokkum:

a.	almenn opinber þjónusta,

b.	löggæsla og öryggismál,

c.	fræðslumál,

d.	heilbrigðismál,

e.	almannatryggingar og velferðarmál,

f.	húsnæðis- og skipulags- og hreinsunarmál,

g.	menningarmál,

h.	eldsneytis- og orkumál,

i.	landbúnaðar- og sjávarútvegsmál,

j.	iðnaðarmál,

k.	samgöngumál,

l.	önnur útgjöld vegna atvinnuvega,

m.	önnur útgjöld ríkissjóðs.

2.	Hver var skipting þessara útgjalda sem hlutfall af heildarútgjöldum í A-hluta ríkissjóðs á árunum 1991–2011?

3.	Hver voru heildarríkisútgjöld sem hlutfall af landsframleiðslu á framangreindum árum?

Skriflegt svar óskast.